AUDIENȚE RADIO. Care sunt cele mai ascultate matinale radio? Câți români stau dimineața cu urechea pe FM și pe ce posturi? Ce matinale au crescut în audiență și cine a scăzut?

Publicitate

Paginademedia.ro vă prezintă audiențele matinalelor radio, pe publicul total (peste 11 ani), potrivit ultimelor măsurători făcute de Asociația pentru Radio Audiență - ARA. Într-un material următor, vom trata segmentul comercial.

În București , creșterea notabilă vine de la Morning Glory, matinalul cu Răzvan Exarhu, care aproape a dublat audiența Rock FM.

La orașe , sunt de remarcat urcarea matinalului Europa FM cu Vlad Petreanu și George Zafiu peste România Actualități, dar și plusurile consistente de la matinalele Kiss FM și Digi FM cu Cătălin Striblea și Bogdan Miu (100.000 creșterea, în ambele cazuri).

Intersantă evoluția matinalului Digi FM, ca tendință: pe București nu sunt mari schimbări, însă are creșteri la orașe și la nivelul întregii țări

La nivel național , cea mai mare creștere a avut-o matinalul Kiss FM (cel mai ascultat, de altfel).

Începem cu Capitala, cea mai aglomerată și disputată dintre piețele de radio: 22 de stații se luptă, în București pentru audiență.

Concluziile pentru București:

Aproape toate matinalele au plusuri de audiență în toamna lui 2018 (perioada septembrie-decembrie), față de anul precedent.

Este de notat matinalul Morning Glory, cu Răzvan Exarhu, de la Rock FM, care a urcat două locuri: În 2017, fără Exarhu, Rock FM avea dimineața 53.000 de ascultători. În 2018, cu Exarhu, Rock FM a sărit la aproape 90.000 de ascultători și a urcat pe locul patru (față de poziția a șasea).

Cel mai ascultat matinal în Capitală este Morning Zu, cu Mihai Morar și Daniel Buzdugan: 160.000 de ascultători, un plus de aproape 15.000 față de anul precedent.

Topul este completat de Radio România Actualități (în scădere) și de Deșteptarea de pe Europa FM, cu Vlad Petreanu și George Zafiu. Matinalul de pe Europa FM crește cu aproape 10.000 de ascultători și se duce spre un total de aproape 100.000.

Stagnare pentru matinalul Kiss FM.

Cine mai crește: matinalul Pro FM (6.000 plus), Digi FM, cu Cătălin Striblea și Bogdan Miu (2.000), Dance FM (+7.000), Vibe FM.



Citește și: Răzvan Exarhu, lNTERVIU VIDEO la Interviurile 10 ani de Paginademedia

Stagnare sau foarte ușoară scădere: Matinalul Guerrilla cu Mihai Dobrovolschi (stagnare), Romantic FM (-1.200).

Scădere: Virgin Radio (-11.000), Magic FM (-4000), Național FM (cu matinalul lui Mihai Găinușă): - 7.000, Itsy Bitsy: -7.000, Tanănana (-2.000).

Cele mai ascultate matinale radio, în toamna lui 2018 și în anul precedent, în BUCUREȘTI :

2017 BUCURESTI 11+ Ascultatori 2018 BUCURESTI 11+ Ascultatori 1 ZU 146.400 ZU 159.900 2 Actualitati 143.500 Actualitati 119.300 3 Europa FM 88.400 Europa FM 96.500 4 Magic FM 87.700 Rock FM 89.800 5 Kiss FM 84.300 Kiss FM 84.800 6 Rock FM 53.500 Magic FM 83.300 7 Virgin Radio 51.300 ProFM 53.500 8 ProFM 47.100 Romantic FM 43.700 9 Romantic FM 45.900 Guerrila 39.700 10 Guerrila 40.000 Virgin Radio 39.200 11 Digi FM 36.500 Digi FM 38.700 12 Dance FM 24.100 Dance FM 31.000 13 National FM 23.100 Vibe FM 17.300 14 Itsy Bitsy 18.100 Ant. Satelor 16.700 15 Vibe FM 15.400 National FM 14.300 16 Cultural 15.100 Itsy Bitsy 11.400 17 Ant. Satelor 13.400 Bucuresti FM 8.900 18 Smart FM 9.700 Muzical 8.700 19 Bucuresti FM 8.700 Cultural 6.900 20 Muzical 6.700 Impuls 4.700 21 Tananana 6.600 Tananana 4.600 22 Seven 1.900 Seven 4.400 23 Sport Total 3.800

ORAȘE . Kiss FM și Digi FM, cele mai mari creșteri. Morning Zu și Europa FM trec peste Radio România

Matinalul Kiss FM își menține prima poziție la orașe. Are și o creștere bună: un total de 856.000 de ascultători, un plus de 100.000 față de anul precedent.

Interesant ce se întâmplă pe locurile următoare: în 2017, Radio România Actualități era pe poziția a doua. În toamna lui 2018, coboară tocmai pe locul patru, fiind depășit de Morning ZU, dar și de Deșteptarea, de pe Europa FM.

Urcă și matinalul Magic FM (care scădea în București): are un plus de 40.000 de ascultători și urcă pe 5.

De notat evoluția matinalului Digi FM la orașe. Dacă în București emisiunea lui Cătălin Striblea și Bogdan Miu stagna în audiență, la orașe a avut un plus bun: 100.000 de ascultători. Un plus cu care au urcat de pe poziția a noua, pe locul șapte.

Morning Glory cu Exarhu asigură un plus pentru Rock FM și la orașe: peste 50.000 de ascultători are în plus postul de radio față de valul din anul precedent.

Matinalul Guerrilla a fost la primul val de măsurători și la orașe. Are 74.000 de ascultători.

Cele mai ascultate matinale radio, în toamna lui 2018 și în anul precedent, la nivel URBAN :

2017 URBAN 11+ Ascultatori 2018 URBAN 11+ Ascultatori 1 Kiss FM 752.600 Kiss FM 856.300 2 Actualitati 679.500 ZU 696.100 3 ZU 676.600 Europa FM 673.400 4 Europa FM 624.300 Actualitati 633.000 5 Regional 351.600 Magic FM 312.500 6 Magic FM 269.100 ProFM 309.800 7 Radio 21/ Virgin Radio 255.800 Digi FM 298.800 8 ProFM 242.800 Regional 285.600 9 Digi FM 188.900 Radio 21/ Virgin Radio 230.600 10 Rock FM 134.900 Rock FM 187.900 11 Ant. Satelor 105.300 Ant. Satelor 113.900 12 National FM 57.300 Guerrilla 74.300 13 Cultural 50.200 Cultural 47.900 14 National FM 39.700

NAȚIONAL. Creșteri mai mari la Kiss FM, Pro FM și Digi

La nivelul întregii țări, aproape toate matinalele sunt pe plus. Mai puțin programele postului public și Național FM.

Cele mai mari creșteri: Matinalul Kiss FM (cel mai ascultat): 140.000 creștere, Pro FM și Digi FM (115.000 plus).

Și la nivelul întregii țări, Deșteptarea cu Vlad Petreanu urcă un loc și trece peste posturile publice regionale.

Morning Glory, cu Exarhu, sare de 200.000 de ascultători, cu 60.000 peste anul precedent.

Cele mai ascultate matinale radio, în toamna lui 2018 și în anul precedent, la nivel NAȚIONAL :

2017 NATIONAL 11+ Ascultatori 2018 NATIONAL 11+ Ascultatori 1 Kiss FM 1.181.900 Kiss FM 1.318.400 2 Actualitati 1.051.800 Actualitati 1.066.800 3 ZU 1.021.800 ZU 1.049.400 4 Regional 853.300 Europa FM 860.900 5 Europa FM 826.600 Regional 695.700 6 ProFM 415.400 ProFM 531.900 7 Ant. Satelor 370.800 Digi FM 416.000 8 Magic FM 331.900 Ant. Satelor 402.700 9 Digi FM 304.100 Magic FM 383.200 10 Radio 21/ Virgin Radio 291.100 Radio 21/ Virgin Radio 337.300 11 Rock FM 142.400 Rock FM 200.300 12 Cultural 76.400 Guerrilla 78.400 13 National FM 74.700 Cultural 74.900 14 National FM 51.700

Petrişor Obae

petrisor.obaepaginademedia.ro